མཚོ་མོ་དང་མོའི་ཁྱོ་ག་གཉིས་ཀྱིས་བུ་སྐལ་གྱི་འབྲེལ་བ་བཅད་ཟིན་པའི་ཚ་མོ་ཀླུ་ཐར་འཚོ་ལ་འཚོ་བའི་གྲོན་དངུལ་བསླང་ཆོག་སྟེ།ཅིའི་ཕྱུར་ཞེ་ན།སྙོར་སྐྱོང་བཅའ་ཁྲིམས་ཀྱི་དོན་ཚན་སུམ་བཅུ་བའི་གཏན་འཁེལ་ལྟར་ན།བུ་སྐལ་གྱི་འབྲེལ་བ་མེད་པར་བཟོས་རྗེས།ཕ་གཡར་མ་གཡར་གྱིས་གསོ་སྐྱོང་བྱས་ཏེ་དར་མའི་ལོ་ཚད་ལ་སླེབས་སུ་བཅུག་པའི་མི་དེས།ངལ་རྩོད་ནུས་བ་དང་འཚོ་བའི་ཡོང་སྒོ་མེད་པར་གྱུར་བའི་ཕ་གཡར་མ་གཡར་ལ་འཚོ་བའི་རོགས་དངུལ་སྟེར་འོས།བུ་སྐལ་གང་ཞིག་དར་མར་གྱུར་རྗེས་ཕ་གཡར་མ་གཡར་ལ་མནར་གཅོད་གཏོང་བའམ་གསོ་སྐྱོང་མི་བྱེད་པ་ནི་ཁྲིམས་དང་མི་མཐུན་པའི་ཁར་འཇིག་རྟེན་མི་ཆོས་ལའང་འགལ་ཡོད།གལ་ཏེ་ཁོ་ཚོའི་ཕ་བུའི་འབྲེལ་བ་བཅད་ཚར་ནའང་རྒན་རྒོན་དེ་གཉིས་ཀྱིས་བུ་སྐལ་ལ་གསོ་སྐྱོང་སྐབས་བཏང་བའི་འཚོ་བའི་རོགས་དངུལ་དང་སློབ་གསོའི་རོགས་དངུལ་གྱི་སྐྱིན་ཚབ་འཇལ་བའི་རེ་བ་བཏོན་ཆོག